* **Σμύρνη - Έφεσος 5 μέρες 17-21.04.25. Οδικώς**

**1η ημέρα : Θεσσαλονίκη - Τσανάκαλε**

Συγκέντρωση στα γραφεία μας και αναχώρηση στις 06.00πμ. Με ενδιάμεσες στάσεις καθ’ οδόν, φθάνουμε στα σύνορα. Τελωνειακός και αστυνομικός έλεγχος και σύντομη στάση στο κατάστημα αφορολογήτων ειδών. Μπαίνοντας στην Ανατολική Θράκη και περνώντας έξω από την Κεσάνη, θα διασχίσουμε τα στενά των Δαρδανελίων και θα φτάσουμε στο Τσανάκκαλε. Τακτοποίηση στο επιλεγμένο ξενοδοχείο, ελεύθερος χρόνος και διανυκτέρευση.

**2η ημέρα : Αϊβαλί- Μοσχονήσια- Φώκαια - Σμύρνη**

Μετά το πρωινό μας και δια μέσου μιας πανέμορφης διαδρομής στις κατάφυτες πλαγιές του όρους Ίδη, συνεχίζουμε για Αδραμύττιο όπου Θα φτάσουμε στο πανέμορφο Αϊβαλί, τις αλλοτινές Κυδωνιές, μέσα σε ένα απέραντο κάμπο από ελαιόδεντρα.,θα περιηγηθούμε στα γραφικά πέτρινα σοκάκια με τις παλιές σαπωνοποιίες. Θα δούμε τα παλιά ελληνικά χρωματιστά αρχοντικά με τις λουλουδιασμένες αυλές τους, που σώζονται ακόμη και κοσμούν το Αϊβαλί. Βόλτα στο γραφικό λιμανάκι με τις παραδοσιακές ταβέρνες και επίσκεψη στα πανέμορφα Μοσχονήσια, ένα σύμπλεγμα από 22 μικρά νησάκια διασκορπισμένα στο κόλπο του Αϊβαλιού. Επίσκεψη στον ανακαινισμένο Ναό των Ταξιαρχών του 1890. Συνεχίζουμε το ταξίδι μας και αναχώρηση για Φώκαια. Στάση στο γραφικό λιμανάκι της με τη μοναδική ομορφιά του που δεν θα μας αφήσει ασυγκίνητους και στη συνέχεια διαμέσου Μενεμένης και Κορδελιού, φθάνουμε στην πολύπαθη και κοσμοπολίτισσα Σμύρνη. Τακτοποίηση στο ξενοδοχείο, ελεύθερος χρόνος και δείπνο.

**3η ημέρα : Σμύρνη- Έφεσος- Κουσάντασι - Σμύρνη**

Αρχίζουμε με τη περιήγηση μας, στην πολύπαθη και ιστορική Σμύρνη. Θα δούμε την παλιά ελληνική συνοικία του Αλσαντζάκ με το γραφικό πεζόδρομο της Σμύρνης, το ιστορικό Κορντόν. Κατευθυνόμαστε στην εθνική οδό, που μας οδηγεί στο Σέλτζουκ, την κωμόπολη που φιλοξενεί το Σπίτι της Παναγίας στην κορυφή του παρακείμενου λόφου. Αφού το επισκεφθούμε, συνεχίζουμε για τον αρχαιολογικό χώρο της Εφέσου, τον πλέον επισκέψιμο αρχαιολογικό χώρο της Τουρκίας. Τελειώνοντας από κει, επισκεπτόμαστε, μέσα στην κωμόπολη του Σέλτζουκ, τα ερείπια της Βασιλικής όπου φυλασσόταν το σκήνωμα του Αγίου Ιωάννη του Θεολόγου και Ευαγγελιστή. Συνεχίζουμε για το Κουσάντασι, που βρίσκεται απέναντι από τη Σάμο, ένα από τα πιο τουριστικά και εξελισσόμενα μέρη της Τουρκίας. Έχουμε ελεύθερο χρόνο εκεί και επιστρέφουμε το βράδυ στη Σμύρνη.

**4η ημέρα : Σμύρνη-Πέργαμος-****Αϊβαλί**

Πρωινό και μια τελευταία περιήγηση της πόλης όπου θα δούμε το Διοικητήριο με το γραφικό Ρολόι του, τα παλιά ελληνικά αρχοντικά, την ιστορική προκυμαία της, το Κορντόν και τον παλαιό Σιδηροδρομικό Σταθμό. Χρόνος ελεύθερος στη πλούσια αγορά της πόλης, το Κεμέραλτι. Στη συνέχεια θα επισκεφθούμε την Αρχαία Πέργαμο, από τις λαμπρότερες πόλεις της αρχαιότητας. Θα δούμε το Ασκληπιείο και την Βασιλική του Αγίου Ιωάννου. Στάση για γεύμα εξ ιδίων και συνεχίζουμε με γεμάτες όμορφες αναμνήσεις για το Αϊβαλί . Τακτοποίηση στο ξενοδοχείο και δείπνο.

**5η ημέρα : Αϊβαλί -Τροία - Θεσσαλονίκη**

Μετά το πρωινό μας, επίσκεψη στις αρχαιότητες της μυθικής Τροίας, την πόλη του Πριάμου, όπου θα δούμε ερείπια από την παλιά πόλη και το αντίγραφο του Δουρείου Ίππου. Ξενάγηση στον αρχαιολογικό χώρο με τα αλλεπάλληλα στρώματα υπολειμμάτων από τις διάφορες φάσεις ύπαρξης της πόλης. Θα διασχίσουμε τα στενά των Δαρδανελίων για να φθάσουμε στην Καλλίπολη, γενέτειρα της γνωστής σε όλους μας Σοφίας Βέμπο. Άφιξη στα σύνορα, τελωνειακός έλεγχος και με ενδιάμεσες στάσεις καθ΄ οδόν, άφιξη αργά το απόγευμα στη Θεσσαλονίκη.

|  |  |
| --- | --- |
| **Σμύρνη - Έφεσος 5 μέρες** | **Αναχώρηση: 17/04/25 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Τσανάκαλε: Canakkale Hotel | 4\* | Ημιδιατροφή | 299€ | 150€ | 170€ |  |
|
| Σμύρνη: Blanca | 4\* | Ημιδιατροφή |
|
| Αϊβαλί: Hotel Ayvalik | 4\* | Ημιδιατροφή |
|
| **Στη τιμή περιλαμβάνονται:** Τέσσερις (4) διανυκτερεύσεις στα ξενοδοχεία που αναγράφονται στον αναλυτικό τιμοκατάλογο. Ημιδιατροφή στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. **Δεν περιλαμβάνονται:** Δημοτικοί φόροι: 15€ το άτομο. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο. |
|